BODOLAND रादाब: मुसलपुर, 5 जुन : मुलुगनां आबहावा सानजों लोब्बा लाखिनानै हादरनि मोनफ्रोमबो सरखारि आरो सरखारि नंङै गौथुमफोरा मुलुगाव गोगो आबहावा लाखिनो थाखाय बिफां फुलि गायनायखौ नुनो मोन्दों । थिक बे बायदिनो बाक्सा जिल्लानि 64Bn SSB ‘E’ coy उत्तरकुसि रौनिया हानजाया 5 जुन एबा मुलुगनां आबहावा सानजों लोब्बा लाखिनानै सुबनकाता देहा फाहामसालिनि लांगोना आरो सुबनकाता गथ’फोरनि गेलेग्रा थावनियाव बिफां फुलिखौ गायनाय जादों । सुबनकाता एस एस बि केम्पनि आखान्थि कामान्डेन प्रेम कुमार जों लोगोसेनो साब-इन्सपेक्टर मनजित कुमार, एस एस बि रौनिया हानजा, ड• मानज कुमार दास, ड• नन्दिनि बरुवाजों लोगोसेनो सुबनकाता देहा फाहामसालिनि मिडिकेल स्टापनि मावथि बिथांमोनहा जथाइयै बिफां फुलिखौ गायनाय जायो ।